راحت فتح علی خان

**راحت نصرت فتح علی خان** یا صرف راحت فتح علی خان (فیصل آباد، پنجاب ، پاکستان میں 1974ء کو پیدا ہوئے۔ وہ ایک پاکستانی موسیقار اور گلوکار ہیں۔ وہ بنیادی طور پر پنجابی قوالی کے ایک گلوکار ہیں۔ وہ فرخ فتح علی خان کے صاحبزادے اور استاد نصرت فتح علی خان کے بھتیجے ہیں قوالی کے علاوہ بھی وہ غزل اور ہلکی پھلکی موسیقی گاتے ہیں۔ وہ بڑے پیمانے پر پاکستان، بھارت کے ساتھ ساتھ دنیا بھر کا دورہ کر کے اپنی کارکردگی کا مظاہرہ کر چکے ہیں۔ آپ کی دادا افغانستان کے درالحکومت کابل کے رھنے والے پٹھان کے شاخ نورزئی سے تعلق رکھتے تھے جو بعد میں بھارت مشترکه ھندوستان کے صوبے مشرقی پنجاب کی شہر جلندھر میں آبسے.

## ابتدائی زندگی اور تربیت
راحت فیصل آباد میں 1974ء میں روایتی موسیقاروں کے ایک خاندان میں پیدا ہوئے تھے۔ ان کے والد کا نام فرخ فتح علی خان تھا۔ انھوں کلاسیکی موسیقی اور قوالی کے فن میں اپنے چچا نصرت فتح علی خان سے تربیت حاصل کی تھی۔

## پیشہ ورانہ زندگی
راحت کا پہلا عوامی فنی مظاہرہ دس یا گیارہ برس کی عمر میں ہوا جب انھوں نے اپنے چچا کے ساتھ 1985 میں برطانیہ کا دورہ کیا اور قوالی پارٹی کے ساتھ گانے کے علاوہ سولو گانے بھی گائے۔ 27 جولائی، 1985ء کو برمنگہم میں ایک کنسرٹ میں انھوں نے سولو غزل *مکھ تیرا سوہنیا شراب نالوں چنگا اے* گائی۔ 1985 میں ہائرو تفریحی مرکز کے ایک کنسرٹ میں انھوں نے ایک سولو گانا *گن گن تارے لنگھ گئیاں راتاں* گایا۔

پاپ (2004) کے ہٹ گانے *من کی لگن* سے انھوں نے بالی وڈ میں پس پردہ گلوکار کے طور پر اپنا نام درج کروایا۔ بالی وڈ فلموں کے گانوں کی وجہ سے وہ ہندوستان میں بھی بہت مقبول ہیں۔۔

2010ء میں انھوں نے برطانیہ کے ایشیائی موسیقی اعزازات میں "بہترین بین الاقوامی ایکٹ" کا اعزاز جیتا (AMAs برطانیہ)۔

آج کل ان کے پاکستانی قومی گیت دھرتی دھرتی اور ہم پاکستان زبان زد عام ہیں؛ اس کے علاوہ ہندوستانی فلموں میں ان کے گیت بھی بہت مقبول ہیں۔

## ٹیلی ویژن
راحت فتح علی خان بھارتی گلوکار سونو نگم کے ساتھ مل کر 24 جولائی 2010 سے شروع ہونے والے بچوں کے گانے کے پروگرام چھوٹے استاد کے منصف کے فرائض سر انجام دے رہے ہیں۔

## گرفتاری
13 فروری 2011 کو راحت فتح علی خان کو 124000 ڈالر برآمد ہونے پر نئی دہلی ہوائی اڈے پرگرفتار کر لیا گیا، راحت فتح علی خان کا کہنا تھا کہ انھیں دہلی ایئرپورٹ پر ایک بھارتی نجی کمپنی کے عہدے دار کی جانب سے رقم فراہم کی گئی لیکن انھیں قانون کا علم نہیں تھا کہ رقم کے بارے میں پہلے سے کسٹمز حکام کو بتانا ضروری ہوتا ہے۔ ان کے طائفے میں شامل دیگر 16ا فراد کو بھی ان کے ساتھ حراست میں لے لیا گیا تھا تا ہم ان کو بھارتی حکام نے 25 گھنٹے تک اپنی تحویل میں رکھنے کے 14 فروری 2011ء کو ساتھیوں سمیت رہا کر دیا گیا۔

راحت فتح علی خان کے خلاف جولائی 2010ء میں بھی بھارتی شہر گڑ گاؤں میں ایک تھانے میں ایک مقدمہ درج کروایا گیا تھا جو ایک پروگرام کے منتظمین نے درج کرایا تھا۔ ان پر الزام لگایا گیا تھا کہ راحت فتح علی خان نے ایک شو میں پرفارم کرنے کا وعدہ کیا تھا لیکن وہ شو میں نہیں آئے جبکہ انھیں معاوضہ پیشگی ادا کیا گیا تھا۔ نئی دہلی کے ایک صحافی کے مطابق عین ممکن ہے کہ راحت فتح علی خان کو مذکورہ کیس کے حوالے سے بھی گرفتار کر لیا جائے۔

## اعزازی ڈگری
آکسفورڈ یونیورسٹی نے 2019 میں راحت فتح علی خان کو ڈاکٹریٹ کی اعزازی ڈگری دینے کا اعلان کیا۔

## ریکارڈ نامہ
### ﺍﻧﻔﺮﺍﺩﯼ ﮔﺎﻧﮯ

### البم




### پاکستان ڈراموں کے گیت

### بالی وڈ فلمی گانے

### ہالی وڈ فلمی گانے

### بین الاقوامی کام

## حوالہ جات

## بیرونی روابط
* راحت فتح علی خان کی زندگی آل میوزگ گائیڈ

زمرہ:اردو پس پردہ کے گلوکار
زمرہ:اردو زبان کے گلوکار
زمرہ:بھارتی مسلم شخصیات
زمرہ:بھارتی موسیقار
زمرہ:بالی وڈ پس پردہ گلوکار
زمرہ:بقید حیات شخصیات
زمرہ:پاکستانی شخصیات
زمرہ:پاکستانی فلمی گلوکار
زمرہ:پاکستانی قوال
زمرہ:پاکستانی مرد گلوکار
زمرہ:پاکستانی مسلم شخصیات
زمرہ:پنجابی زبان کے گلوکار
زمرہ:پنجابی شخصیات
زمرہ:پنجابی گلوکار

زمرہ:صوفیا
زمرہ:فتح علی خان خاندان
زمرہ:فلم فیئر فاتحین
زمرہ:فلمی گلوکار
زمرہ:فیصل آباد کی شخصیات
زمرہ:فیصل آباد کے گلوکار
زمرہ:قوالی کے پاکستانی طائفے
زمرہ:کوک سٹوڈیو (پاکستان) کے فنکار
زمرہ:گلوکار
زمرہ:ویکی ڈیٹا سے مختلف مختصر وضاحت
زمرہ:ویکی منصوبہ پاکستان کے مضامین
زمرہ:1973ء کی پیدائشیں
زمرہ:1974ء کی پیدائشیں

زمرہ:راحت فتح علی خان